2024 ஐசிசி ஆண்கள் இருபது20 உலகக்கிண்ணம்

2024 ஐசிசி ஆண்கள் இருபது20 உலகக்கிண்ணம் (2024 ICC Men's T20 World Cup) என்பது ஒன்பதாவது ஐசிசி இருபது20 உலகக்கிண்ணப் போட்டித் தொடர் ஆகும். இது இரண்டாண்டுகளுக்கு ஒருமுறை நடைபெறும் பன்னாட்டு இருபது20 (இ20ப) போட்டி ஆகும். ஆண்களுக்கான தேசிய அணிகள் போட்டியிட்ட இத்தொடர் பன்னாட்டுத் துடுப்பாட்ட அவையால் (ஐசிசி) ஏற்பாடு செய்யப்பட்டது. இத்தொடர் 2024 சூன் 1 முதல் சூன் 29 வரை மேற்கிந்தியத் தீவுகள், ஐக்கிய அமெரிக்கா ஆகியவற்றால் இணைந்து நடத்தப்பட்டது. அமெரிக்காவிலும், மேற்கிந்தியத் தீவுகளுக்கு வெளியே அமெரிக்காவின் வேறு எந்த நாட்டிலும் விளையாடப்படும் முதல் ஐசிசி உலகக் கோப்பைப் போட்டியாக இது இருந்தது. இதற்கு முந்தைய 2022 சுற்றின் இறுதிப் போட்டியில் இங்கிலாந்து அணி பாக்கித்தானை வென்று நடப்பு வாகையாளராக போட்டியில் நுழைந்தது.

2022 போட்டியில் 16 அணிகள் பங்குபற்றின, ஆனால் 2024 உலகக்கோப்பையில், போட்டியை நடத்தும் 2 நாடுகள் உட்பட, 20 அணிகள் போட்டியிட்டன. 2022 பதிப்பின் முதல் எட்டு அணிகள், ஐசிசி ஆண்கள் இ20ப அணி தரவரிசையில் அடுத்த இரண்டு அணிகள், பிராந்திய தகுதிப் போட்டிகளால் தீர்மானிக்கப்பட்ட எட்டு அணிகள் ஆகியவை இவற்றில் அடங்கின. கனடாவும் உகாண்டாவும் முதன்முறையாக ஆண்கள் இ20ப உலகக் கோப்பைக்கு தகுதி பெற்றன, அதே சமயம் அமெரிக்கா இணைந்து நடத்துவதன் மூலம் முதல் முறையாகப் பங்கேற்றது.

இந்தியா இறுதிப் போட்டியில் தென்னாப்பிரிக்காவை 7 ஓட்டங்கள் வித்தியாசத்தில் தோற்கடித்து தனது இரண்டாவது இ20 உலகக்கிண்ணத்தை வென்றது,  அத்துடன் இ20 உலகக்கிண்ணங்களை இருமுறை வென்ற இங்கிலாந்து, மேற்கிந்தியத்தீவுகளை சமன் செய்தது. சுற்றின் இறுதிப் போட்டி விராட் கோலி, இந்திய அணியின் தலைவர் ரோகித் சர்மா ஆகியோருக்குக் கடைசி இ20 உலக்கிண்ணப் போட்டியும் ஆகும்.

போட்டி வடிவம்
20 தகுதிபெறும் அணிகள் ஐந்து அணிகள் கொண்ட நான்கு குழுக்களாக பிரிக்கப்பட்டுள்ளன; ஒவ்வொரு குழுவிலும் முதல் இரண்டு இடங்களைப் பிடிக்கும் அணிகள் சூப்பர் 8 சுற்றுக்கு முன்னேறும். இந்தக் கட்டத்தில், தகுதி பெறும் அணிகள் நான்கு அணிகள் இரண்டு குழுக்களாகப் பிரிக்கப்படும்; ஒவ்வொரு குழுவிலிருந்தும் முதல் இரண்டு அணிகள் வெளியேறு நிலைக்குத் தகுதி பெறும். வெளியேறு நிலைப் போட்டிகளில் இரண்டு அரையிறுதிப் போட்டிகளும், இறுதிப் போட்டியும் விளையாடப்படும்.

நடத்துநர் தெரிவு 
2021 நவம்பரில், பன்னாட்டுத் துடுப்பாட்ட அவை (ஐசிசி) 2024 ஆண்கள் இ20 உலகக் கோப்பை அமெரிக்காவிலும், மேற்கிந்தியத் தீவுகளிலும் விளையாடப்படும் என்று அறிவித்தது. மேற்கிந்தியத் தீவுகளும் அமெரிக்காவும் இரண்டு ஆண்டுப் பேச்சுவார்த்தைகளை அடுத்து ஒரு கூட்டு ஏலம் சமர்ப்பிக்கப்பட்டது.

அணிகளும் தகுதியும் 
2022 போட்டியில் முதல் எட்டு இடங்களைப் பிடித்த அணிகளும், இரண்டு புரவலர்களும் போட்டிக்கு நேரடியாகத் தகுதி பெற்றனர். 2022 நவம்பர் 14 நிலவரப்படி, ஏற்கனவே இறுதிப் போட்டியில் இடம் பெறாத ஐசிசி ஆண்கள் இ20ப அணி தரவரிசையில் சிறந்த தரவரிசையில் உள்ள அணிகளால் மீதமுள்ள இரண்டு இடங்கள் எடுக்கப்பட்டன.

மீதமுள்ள எட்டு இடங்கள் ஐசிசியின் பிராந்திய தகுதிச் சுற்றுகள் மூலம் நிரப்பப்பட்டன, இதில் ஆப்பிரிக்கா, ஆசியா, ஐரோப்பாவிலிருந்து தலா இரண்டு அணிகளும், அமெரிக்கா, கிழக்கு ஆசியா-பசிபிக் குழுக்களில் இருந்து தலா ஒரு அணியும் சேர்க்கப்பட்டன. மே 2022 இல், ஐரோப்பா, கிழக்கு ஆசியா-பசிபிக், ஆப்பிரிக்காவிற்கான துணை-பிராந்திய தகுதி-காண் பாதைகளை ஐசிசி உறுதிப்படுத்தியது.

சூலை 2023 இல், ஐரோப்பா தகுதிப் போட்டியில் இருந்து அயர்லாந்தும் இசுக்காட்லாந்தும் முதல் இரண்டு அணிகளாகத் தகுதி பெற்றன, அதைத் தொடர்ந்து கிழக்கு ஆசியா-பசிபிக் தகுதிச் சுற்றில் இருந்து பப்புவா நியூ கினியும் தகுதி பெற்றன.

அக்டோபர் 2023 இல் அமெரிக்காக்களின் தகுதிப் போட்டிகளில் அதன் இறுதிப் போட்டியில் பெர்முடாவைத் தோற்கடித்த கனடா அதன் தகுதியை உறுதி செய்தது.  அடுத்த மாதம், நேபாளத்தில் நடந்த ஆசியத் தகுதிச் சுற்றில் இறுதிப் போட்டிக்கு நேபாளமும் ஓமானும் தகுதி பெற்றன, அதைத் தொடர்ந்து  நமீபியாவும் உகாண்டாவும் ஆப்பிரிக்கத் தகுதிச் சுற்றில் முதல்-இரண்டு இடத்தைப் பெறுவதை உறுதிசெய்து தகுதிபெறும் இறுதி இரண்டு அணிகள் ஆயின. சிம்பாப்வே தகுதி பெறத் தவறிய ஒரே தேர்வுத் துடுப்பாட்டம் விளையாடும் நாடு ஆனது.

போட்டி அதிகாரிகள் 
2024 மே 3 அன்று, போட்டியின் முதல் சுற்றுக்கான போட்டி நடுவர்களினதும், நடுவர்களினதும் பட்டியலை ஐசிசி வெளியிட்டது.

விளையாட்டரங்குகள்

குழு நிலை
பன்னாட்டுத் துடுப்பாட்ட அவை 2024 சனவரி 5 அன்று போட்டியிடும் குழுக்களையும் அதன் போட்டிகளையும் அறிவித்தது, துடுப்பாட்ட வரலாற்றில் முதல் பன்னாட்டுப் போட்டியை விளையாடிய அணிகளான அமெரிக்காவிற்கும் கனடாவிற்கும் இடையேயான தொடக்க மோதல், 2024 சூன் 1 அன்று டெக்சசு, கிராண்ட் பிரைரி விளையாட்டரங்கில் நடைபெற்றது.

குழு அ

குழு ஆ

குழு இ

குழு ஈ

சூப்பர் 8 
குழு நிலை ஆட்டங்களுக்குப் பிறகு, ஒவ்வொரு குழுவிலும் முதல் இரண்டு இடங்களைப் பிடிக்கும் அணிகள் சூப்பர் 8 கட்டத்தில் நான்கு அணிகள் கொண்ட இரண்டு குழுக்களாக வைக்கப்படும். இது ஒற்றை சுழல்-முறையில் விளையாடப்படும், ஒவ்வொரு குழுவிலும் முதல் இரண்டு அணிகள் வெளியேறு நிலைக்கு முன்னேறும். உலகக்கிண்ணப் போட்டிக்கு முன்னதாக, சூப்பர் 8 நிலைகளுக்கான எட்டு தரவரிசை அணிகளை ஐசிசி அறிவித்தது - அவை ஆத்திரேலியா, இங்கிலாந்து, இந்தியா, நியூசிலாந்து, பாக்கித்தான், தென்னாப்பிரிக்கா, இலங்கை, மேற்கிந்தியத் தீவுகள் ஆகியவை ஆகும். இவ்வணிகள் குழு நிலையிலிருந்து முன்னேறினால், குழுநிலையில் அவர்களின் நிலையைப் பொருட்படுத்தாமல், அவர்கள் சூப்பர் 8 இல் முன்னரே தீர்மானிக்கப்பட்ட நிலைகளில் வைக்கப்படுவார்கள். தரவரிசையில் இடம் பெறாத அணி தகுதி பெற்றால், அவை நேரடியாக சூப்பர் 8 குழுவில் குறிப்பிட்ட அணிக்குப் பதிலாக மாற்றப்படுவார்கள்.  குழு நிலையிலிருந்து சூப்பர் 8 இற்கு எந்தப் புள்ளிகளும் கொண்டு செல்லப்படமாட்டாது.

குழு 1

குழு 2

வெளியேறு நிலை 
இந்தியா அரையிறுதிக்கு தகுதி பெற்றால், அவ்வணி கயானாவில் உள்ள பிராவிடன்சு விளையாட்டரங்கில் விளையாடும் என்று ஐசிசி அறிவித்தது.

கட்டம்

அரையிறுதிகள்

இறுதி

புள்ளி விபரங்கள்

அதிக ஓட்டங்கள் 

 மூலம்: கிரிக்கின்ஃபோ

அதிக இலக்குகள் 

 மூலம்: கிரிக்கின்ஃபோ

சந்தைப்படுத்தல்
போட்டிக்கு முன்னதாக நியூயார்க் நகரில் மார்ச் 19 அன்று ஐசிசி ஒரு "உலககோப்பை சுற்றுப்பயணத்தை" நடத்தியது, கோப்பை உலகம் முழுவதும் பல்வேறு இடங்களுக்கு கொண்டு செல்லப்பட்டது. முன்னாள் இ20 உலகக் கோப்பை வாகையாளர்களான யுவராஜ் சிங், கிறிஸ் கெயில், சாகித் அஃபிரிடி, யமேக்கா ஓட்டவீரர் உசைன் போல்ட் ஆகியோர் போட்டியின் தூதர்களாக நியமிக்கப்பட்டனர்.

ஒளிபரப்பாளர்கள்
ஐசிசி இ20ப உலகக்கிண்ணப் போட்டிகள் பல்வேறு உரிமைகள் வைத்திருப்பவர்கள் மூலம் ஒளிபரப்பப்படும்:

பரிசுத் தொகை
பன்னாட்டுத் துடுப்பாட்ட அவை (ஐசிசி) போட்டிக்காக $11.25 மில்லியன் பரிசுத் தொகையை ஒதுக்கியது.

ஐசிசி ஆண்கள் இ20 உலகக்கிண்ணத்தின் ஒன்பதாவது பதிப்பில், 20 அணிகள் பங்கேற்கும் போட்டியின் வெற்றியாளர்கள் குறைந்தபட்சம் $2.45 மில்லியன் பெறுவார்கள். இது போட்டியின் வரலாற்றில் மிக உயர்ந்த பரிசுத் தொகையாகும், அத்துடன் வெற்றியாளர்கள் பார்படோசில் உள்ள கென்சிங்டன் ஓவலில் சூன் 29 அன்று உலகக்கிண்ணத்தைப் பெறுவார்கள்.

இரண்டாவதாக வரும் அணி குறைந்தபட்சம் $1.28 மில்லியனைப் பெறும், அதே சமயம் தோல்வியடைந்த அரையிறுதி அணிகள் ஒவ்வொன்றிற்கும் $787,500 கிடைக்கும்.

சூப்பர் 8 களில் இருந்து வெளியேறத் தவறிய நான்கு அணிகள் ஒவ்வொன்றும் $382,500 பெறுவர், அதே நேரத்தில் 9-வது, 10-வது, 11-வது, 12-வது அணிகள் ஒவ்வொன்றும் $247,500 பெறுகின்றன. 13 முதல் 20-வது இடத்தைப் பெறுபவர்கள் $225,000 பெறுவார்கள்.

இவற்றை விட, ஒவ்வொரு அணியும் அரையிறுதி மற்றும் இறுதிப் போட்டிகளைத் தவிர்த்து வெற்றி பெறும் ஒவ்வொரு போட்டிக்கும் $31,154 கூடுதலாகப் பெறுகின்றன.

குறிப்புகள்

மேற்கோள்கள்

வெளி இணைப்புகள் 
 Tournament – home at இஎஸ்பிஎன் கிரிக்கின்ஃபோ

இருபது20 துடுப்பாட்டம்
ஐக்கிய அமெரிக்காவில் துடுப்பாட்டம்
2024இல் துடுப்பாட்டம்
துடுப்பாட்ட உலகக்கிண்ணம்
மேற்கிந்தியத் தீவுகளில் துடுப்பாட்டம்